《梅谷毛应麟画梅》
宋代·陈起

生平只为爱梅看，故喜春风上笔端。
短轴携来新茧密，横枝化作老龙蟠。
瘦于影落蟾波夜，清似香飘雪岭寒。
拟贴曲屏圆好梦，苦吟依旧错凭栏。

作者简介：陈起，字辅圣，沅江（今属湖南）人。仁宗景祐元年（一○三四）进士。历知宁乡、秭归、湘乡、萍乡等县（清嘉庆《沅江县志》卷二五）。嘉祐间为永州通判（清道光《永州府志》卷一八）。